มังกรหยก (ละครโทรทัศน์ พ.ศ. 2519)

**"มังกรหยก ภาค 1 (1976)"** () เป็นละครชุดของฮ่องกงแนวกำลังภายใน 70 ตอน โดยใช้บทประพันธ์จากผลงานของ กิมย้ง เรื่อง "มังกรหยก" ถูกสร้างขึ้นในปี พ.ศ. 2519 (1976) โดยช่อง "เจียซื่อ" หรือ CTV ถือว่าเป็นครั้งแรกของนวนิยาย "มังกรหยก" ที่ถูกนำมาสร้างขึ้นเป็นละคร นำแสดงโดย ไป่ เปียว และ หมีเซียะ ปัจจุบันเวอร์ชันนี้สร้างไม่ตรงกับบทประพันธ์ของกิมย้ง (ฉบับปัจจุบัน) เนื่องจากเป็นการสร้างตามบทประพันธ์เก่าของกิมย้งที่ลงในหนังสือพิมพ์รายวัน (หนังสือพิมพ์หมิงเป้า) ทำให้รายละเอียดหลายส่วนต่างจากฉบับรวมเล่มที่คนส่วนใหญ่คุ้นเคย ยกตัวอย่างเช่น แม่ของเอี้ยก้วยไม่ใช่มกเนี่ยมชื้อ แต่เป็น "ชิ้นน่ำคิ้ม" และวิชา 18 ฝ่ามือพิชิตมังกร อั้งฉิกกงเป็นคนคิดเอง รวมถึงเรื่องราวอื่น ๆ อีกมากมาย มังกรหยก 1976 ชุดนี้ได้เรตติ้งเฉลี่ย 22% ของจำนวนประชากรฮ่องกงทั้งหมดในปีนั้น(4ล้านห้าแสนคน) เท่ากับว่ามีคนดูเฉลี่ยต่อตอน 1,001,220 คน ถึงแม้เรตติงจะไม่สูงมาก แต่เป็นละครเรื่องแรกของทางช่องเจียซื่อ ที่มียอดคนดูเฉลี่ยต่อตอนถึงหนึ่งล้านคนเป็นครั้งแรก (และครั้งสุดท้าย) จึงถูกเรียกว่าประสบความสำเร็จ ซึ่งก่อนหน้านั้นละครของทั้งช่อง "อาร์ทีวี" และ "เจียซื่อ" ไม่มีเรื่องไหนมียอดคนดูเฉลี่ยถึงหนึ่งล้านคนมาก่อน (ยกเว้นช่องทีวีบี ซึ่งเป็นช่องยอดนิยมที่มียอดผู้ชมเฉลี่ยหลายล้านคนทุกคืน) แต่ทว่าเวอร์ชั่นนี้ไม่เป็นที่นิยมในจีนและไม่เคยออกอากาศในไต้หวัน เนื่องจากละครฮ่องกงเพิ่งจะเริ่มบุกเบิกทั้งในจีนและไต้หวันช่วงต้นยุค 80s และช่อง เจียซือ ได้ล้มละลายไปก่อนหน้านั้น 

เวอร์ชันของ หมีเซียะ ในตอนนั้น ถือว่าประสบความสำเร็จเป็นอย่างดี เพราะตอนนั้นยังไม่มีเวอร์ชันอื่นที่ทำเป็นละครมาเปรียบเทียบ (ไม่นับรวมเวอร์ชันภาพยนตร์) และสร้างชื่อเสียงให้กับ หมีเซียะ เป็นที่รู้จักอย่างกว้างขวางกับบทบาท อึ้งย้ง ที่เธอแสดง จากบทบาทนี้ส่งให้เธอเป็นนักแสดงจอแก้วที่ร้อนแรงที่สุดในฮ่องกงขณะนั้นทันที

แต่อย่างไรก็ตาม ความสำเร็จของ มังกรหยก 1976 ได้ถูกทำลายลง เนื่องจากถูกทำลายเรตติ้ง เมื่อมีการรีเมคเวอร์ชัน **"[[มังกรหยก (ละครโทรทัศน์ พ.ศ. 2526)|มังกรหยก (1983)]]"** ที่มี **"[[หวง เย่อหัว]]"** รับบท ก๊วยเจ๋ง และ ดาราสาว **"[[อง เหม่ยหลิง]]"** รับบทเป็น อึ้งย้ง ออกมาฉาย จนได้รับความนิยมและประสบความสำเร็จทั้งในฮ่องกงและทั่วโลกมากกว่า และสร้างชื่อเสียงให้กับ องเหม่ยหลิง โด่งดัง ในบท อึ้งย้ง มากกว่า หมีเซียะ ซึ่งทำให้ องเหม่ยหลิงได้รับการยกย่องว่าเป็น อึ้งย้ง ที่ประสบความสำเร็จมากที่สุด มาจนถึงปัจจุบัน

## เนื้อเรื่องย่อ
ครอบครัวสกุลก๊วยและสกุลเอี้ยถูกกวาดล้างจนบ้านแตก ก๊วยเจ๋งทายาทคนเดียวของสกุลก๊วยเติบโตเป็นหนุ่ม ได้รับการถ่ายทอดวิทยายุทธจากเจ็ดผู้กล้าแห่งกังหนำ เขาได้พบกับอึ้งย้ง ทั้งสองให้คำมั่นสัญญาในการจะเป็นคู่ชีวิต อีกทั้งยังร่วมผจญภัยในยุทธภพ ครั้งหนึ่งก๊วยเจ๋งได้รับการถ่ายทอดวิชาจากอั้งฉิกกง และได้รับคัมภีร์นพเก้าจากจิวแป๊ะทง ทำให้เขามีวิทยายุทธสูงล้ำยิ่งขึ้น
ส่วนเอี้ยคัง ทายาทสกุลเอี้ยได้รับการเลี้ยงดูจากประมุขแห่งเมืองกิม ทั้งเอี้ยคังและก๊วยเจ๋งได้รู้จักกัน และสืบรู้ว่าประมุขแห่งเมืองกิมนั้มคือฆาตกรที่สังหารครอบครัวสกุลก๊วยและสกุลเอี้ย แต่ทว่าเอี้ยคังเห็นแก่ลาภยศ ยอมเป็นลูกของศัตรูที่ฆ่าพ่อบังเกิดเกล้า เอี้ยคังบังเอิญได้รู้ว่า ก๊วยเจ๋งมีคัมภีร์นพเก้าและคัมภีร์เยี่ยมยุทธ จึงร่วมมือกับ อาวเอี๊ยงฮงแย่งชิงคัมภีร์ทั้งสองเล่มจากก๊วยเจ๋ง โดยกำจัดเจ็ดผู้กล้าแห่งกังหนำ ซึ่งเป็นอาจารย์ของก๊วยเจ๋ง แล้วป้ายความผิดให้อึ้งเอี๊ยะซือ เพื่อก๊วยเจ๋งและอึ้งเอี๊ยะซือจะได้เข่นฆ่ากันเอง จนเป็นเหตุให้ก๊วยเจ๋งเกือบเอาชีวิตไม่รอด ต่อมาทั้งก๊วยเจ๋งและ เอี้ยคัง ได้พบกับสาวชาวบ้าน ชิ้นน่ำคิ้ม พวกเขาตะลึงในความสวยของนาง เอี้ยคัง แอบชอบนาง แต่นางกลับแอบชอบ ก๊วยเจ๋ง ต่อมาเอี้ยคังได้ใช้อุบายหลอกล่อจนได้เสียกับ ชิ้นน่ำคิ้ม จนทำให้นางเกิดตั้งท้องลูกชาย ขณะเดียวกัน การประลองยุทธที่เขาหัวซานใกล้มาถึง ทุกคนในยุทธภพต่างวางแผนที่จะแย่งชิงคัมภีร์ล้ำค่าทั้งสองเล่ม เป็นเหตุให้ก๊วยเจ๋งตกเป็นเป้าหมายที่ทุกคนต้องการ

ทั้ง ก๊วยเจ๋ง และ อึ้งย้ง ต่างผจญภัยและต้องฝ่าฟันอันตรายนับไม่ถ้วน ทั้งสองคนรักกันและให้คำปฏิญาณว่า "คนฉลาดและคนโง่จะอยู่ด้วยกันเสมอไม่ว่าจะสุขหรือทุกข์ ตายด้วยกัน และจะไม่แยกจากกัน" ท้ายที่สุดหลังจาก ชิ้นน่ำคิ้ม ได้กำเนิดบุตรชาย ก๊วยเจ๋ง ได้ตั้งชื่อให้ว่า เอี้ยก๊วย และชวนเธอไปใช้ชีวิตที่เกาะดอกท้อด้วยกัน เพราะเห็นว่า เอี๊ยคัง (บิดาของบุตร) ได้เสียชีวิตไปแล้ว แต่ ชิ้นน่ำคิ้ม ได้ปฏิเสธ

เมื่อไม่สามารถเปลี่ยนใจ ชิ้นน่ำคิ้ม ได้ ทั้งก๊วยเจ๋งและอึ้งย้ง ได้กล่าวอำลากลับเกาะดอกท้อง

## นักแสดงนำ
* ไป่ เปียว รับบท ก๊วยเจ๋ง
* หมีเซียะ รับบท อึ้งย้ง
* เหลียง เสี่ยวหลง รับบท เอี้ยคัง
* ฉิน หวง รับบท จิวแป๊ะทง
* เจิงเจียง รับบท ก๊วยเซ่าเทียน
* เม่ย ฮั่ว รับบท ม๊กเนี่ยมชื้อ
* ฉิน เพ่ย รับบท เอี๊ยทิซิม
* ไมเคิล ชาน รับบท อึ้งเอี๊ยะซือ
* หยาง จื๋อหลิน รับบท อาวเอี๊ยงฮง
* เฉิน เฟยหลุง รับบท อั้งฉิกกง
* ชุน หวัง รับบท จิวแป๊ะทง
* จุง จื้อเกียง รับบท อิดเต็งไต้ซือ
* จาง หลุย รับบท อ้วนอ้วนอั้งเลียก
* หลิง ฮอน รับบท เจงกีส ข่าน
* หลิน เหยินเหยิน หว่า เสียง
* เล่า กง รับบท อาวเอี๊ยงโคก
* ม้อ ทินเหยิน รับบท ชิว ชู่จี
* เคนเนธ ซาง รับบท ก๊วยเซาเทียน
* อู๋ หยิน รับบท หลี่เพ้ง
* ฉิน หวง รับบท เอี้ยทิซิม
* เฉิน ซือซือ รับบท เปาเซียะเยียก
* หว่อง ม่านเหว่ย รับบท หยิงคู
* เหวิน เหยิน รับบท เอ๋อ จันงึก
* กัม ซัน รับบท จูชง
* กวง เหว่ยหัง รับบท หันป๋อกือ
* เจิ้ง ฉิงยี่ รับบรับบท หัน สิ่วหยิง
* หว่อง กัวเหลียง รับบท เกา ฉินเหยิน/ กัว ฉินเจิ้ง
* หัน กัวโชย รับบท น่ำ ฮียิ้น/ เกา ซินฉือ
* ลอว์ ล่อหลิน รับบท ล่อ เหยาเคียก
* จอ ต๊ะหว่า รับบท ล่อ ซิงฟง
* เจิง หมั่นถิง รับบท มุ่ย ฉิวฟง
* คัน ยี่ฉิง รับบท ช้วน กิมฮวด
* เจิ้ง หงเจิ้ง รับบท ล่อ กุนหยิง
* เฉิน ย๊ะไหว่ รับบท เค๊กซา
* ถง กัมถง รับบท เบ้งเง็ก
* อู๋ เหยินเหยิน หัน เสียวย้ง
* อึ้ง ซี รับบท เจเบ
* โก หัง รับบท ซัวซงเทียน
* คิว หัง รับบท โฮ้วทงไฮ้
* เหวิน ฟะ รับบท เล้งตี่เซี่ยงหยิน

## การเข้าใจผิด
มีการเข้าใจผิดว่า มังกรหยก 1976 เป็นละครที่มียอดคนดู หนึ่งล้านคน เรื่องแรกในเกาะฮ่องกง เนื่องจากมีบางสื่อจีน (เป็นกลุ่มแฟนคลับของ หมีเซียะ) ได้เขียนบทความเหล่านั้นขึ้นมาและนำออกมาเผยแพร่ตามอินเตอร์เน็ต จนกระทั่งมีการแปลตาม ๆ กันมาเป็นทอด ๆ

ซึ่งในความจริงคือ ไม่ใช่ เพราะเป็นไปไม่ได้ที่ละครของช่องคู่แข่งยอดนิยมอย่าง ทีวีบี จะมียอดคนดูแค่ 5-6 แสนคน (นั้นคือยอดคนดูของช่องอาร์ทีวี ต่างหาก) และที่ฮ่องกงผู้คนส่วนใหญ่มีค่านิยม "**[[วัฒนธรรมการดูโทรทัศน์ในฮ่องกง|
ดูเฉพาะช่องทีวีบี]]**" เป็นหลัก ทำให้คู่แข่ง อย่างช่องอื่น ไม่มีทางสู้เรตติ้งของช่องทีวีบี ได้เลย
ตามสถิติละครของทีวีบี ช่วงเวลาทอง (ไพร์มไทม์) ในยุคนั้นจะมีผู้ชมละครของช่องทีวีบีอยู่ที่ 1-3 ล้านคนดูต่อตอนเป็นประจำทุกคืนอยู่แล้ว แล้วแต่ว่าเรื่องไหนคนดูจะเยอะกว่ากัน 

ในปี พ.ศ. 2513 (1970) หลังจากทีวีบี (TVB) เปิดตัวบริการฟรีทีวี มาได้สามปียอดการมีทีวีในครัวเรือนเพิ่มสูงขึ้นอย่างรวดเร็ว และการพัฒนาฟรีทีวีก็มีประสิทธิภาพมาก ตาม "**รายงานสถิติบันทึกในฮ่องกง" (Hong Kong Yearbook) ที่ตีพิมพ์ในต้นปีพ.ศ. 2516 (1973) โดยเป็นการรายงานข้อมูลสรุป ณ เดือนธันวาคม พ.ศ. 2515 ว่า "ครัวเรือนในฮ่องกงมีโทรทัศน์ดูอยู่แล้วในขณะนั้น(ค.ศ. 1972) สูงถึง 79.6% แสดงว่าเกือบทุกครัวเรือนในฮ่องกงมีทีวีดูกัน**"

ในปีเดียวกันกับที่ มังกรหยก 1976 ออกอากาศในฮ่องกง ทางทีวีบี (TVB) มีละครที่สามารถทำยอดผู้ชมเฉลี่ยต่อตอนตั้งแต่ 1.5 ถึง 2 ล้านคนดู คือ เรื่อง 
#"**มรสุมชีวิต (Hotel 1976) **" ผู้ชมเฉลี่ยต่อตอนสองล้านคนในฮ่องกง (จะเห็นได้ชัดว่า มังกรหยก 1976 ไม่ใช่ละครล้านแรกในฮ่องกง)
#"**เล็กเซียวหงส์ ภาค 1 ตอนหงส์ผงาดฟ้า (Mystery of the Golden Bird 1976) **"
#"**ตำนานอักษรกระบี่ (The Legend of the Book and Sword 1976) **" 
#"**ยอดพยัคฆ์มือปราบ (《CID》 1976 )**"
#"**ละครตำนานรักพื้นบ้าน ตอน โคมวิเศษเจ้าแม่หัวซาน (民間傳奇》之寶蓮燈 1976**"
ทั้ง 5 เรื่องล้วนแล้วแต่ทำเรตติ้งได้สูงกว่า มังกรหยก 1976 ทั้งสิ้น

ส่วนละคร มังกรหยก 1976 คือ ละครเรื่องแรกของทางช่องเจียซื่อ ที่มียอดคนดูเฉลี่ยถึงหนึ่งล้านคนเป็นครั้งแรก(และครั้งสุดท้าย) เลยถูกเรียกว่าประสบความสำเร็จ เพราะก่อนหน้านั้นละครของทั้งช่อง "**อาร์ทีวี**" และ "**เจียซื่อ**" ไม่มีเรื่องไหนที่มียอดคนดูเฉลี่ยถึงหนึ่งล้านคนมาก่อน

จนอีกสองปีต่อมาละครของทางช่องอาร์ทีวีเรื่อง "**น้ำตาจระเข้ (Crocodile Tears 1978) **" สร้างปรากฏการณ์ คนดูเฉลี่ยเกิน 1 ล้านคนต่อตอนของทางช่องอาร์ทีวี ได้เช่นกัน

เรตติ้งของทั้งเรื่อง มังกรหยก 1976 กับ น้ำตาจระเข้ รวมถืงเรื่อง กระบี่ไร้เทียมทาน กลายเป็นสถิติที่สูงเฉพาะของช่องนั้น ๆ เท่านั้น ซึ่งเทียบไม่ได้เลยกับเรตติ้งละครยอดนิยมของทีวีบี แต่ถึงแม้เรตติ้งโดยรวมของทั้งสองเรื่องจะไม่ได้สูงมากนักก็ตาม ก็ถือได้ว่าครั้งหนึ่งทั้งสองเรื่องเคยสร้างปรากฏการณ์ที่สร้างความสั่นคลอนให้กับทางช่องทีวีบีได้สำเร็จ ซึ่งเป็นละครน้อยเรื่องของทางข่อง เอทีวี (อาร์ทีวี) และ เจียซื่อ ที่จะสามารถทำแบบนี้ได้ จึงทำให้ละครทั้งสองเรื่องเลยถูกเรียกว่า **ประสบความสำเร็จ**

## การฉายในประเทศไทย
มังกรหยกชุดนี้ มีการฉายที่เมืองไทย ถึง 2 ครั้ง

#เข้าฉายทางโทรทัศน์ ครั้งแรกในประเทศไทย ทางช่อง 7 ช่วงเย็นในปี พ.ศ. 2521-2522 ตามต่อด้วยภาค2 ในชื่อว่า "ลูกมังกรหยก" และหมีเซียะกับไป่เปี่ยว มาโชว์ตัวเมืองไทย ที่แฮปปี้แลนด์
#รีรันอีกครั้ง ทางช่อง 3 ตอนเย็นช่วงปี พ.ศ. 2529

## เรตติงและผลตอบรับ
มังกรหยกเวอร์ชันนี้ คือ เวอร์ชันแรกที่ถูกสร้างเป็นละครตอนยาว ดังนั้นจึงไม่มีการถูกนำไปเปรียบเทียบ ใด ๆ เพราะไม่มีเวอร์ชันอื่นที่ทำเป็นละครให้เปรียบเทียบ (ไม่นับรวมเวอร์ชันที่เป็นภาพยนตร์) ดังนั้นเมื่อนำออกฉาย ก็ได้รับการตอบรับที่ดีทางด้านเรตติ้ง ในตอนนั้นถือว่าประสบความสำเร็จในระดับที่ดี ทั้งในฮ่องกง และ ประเทศเพื่อนบ้าน และเป็นละครที่สร้างชื่อเสียงโด่งดังให้กับ ดาราสาวดาวรุ่ง หมีเซียะ ในตอนนั้น ก่อนที่เวอร์ชันถัดมา ตือ **"[[มังกรหยก (ละครโทรทัศน์ พ.ศ. 2526)|มังกรหยก (1983)]]"** ที่มีดาราสาว **"[[อง เหม่ยหลิง]]"** รับบทเป็น อึ้งย้ง จะถูกรีเมคและนำออกมาฉาย จนได้รับความนิยมและประสบความสำเร็จมากกว่า

มังกรหยก 1976 เป็นละครเรื่องแรกของทางช่องเจียซื่อ ที่มียอดคนดูถึงหนึ่งล้านคนเป็นครั้งแรก (และครั้งสุดท้าย) ซึ่งก่อนหน้านั้นเรตติ้งละครของทั้งช่อง "อาร์ทีวี" และ "เจียซื่อ" ไม่มีเรื่องไหนมียอดคนดูเฉลี่ยถึงหนึ่งล้านคนมาก่อน (ยกเว้นช่อง ทีวีบี ที่มียอดผู้ชมหลายล้านคนทุกคืนอยู่แล้ว) ในตอนนั้น มังกรหยก ชุดนี้ จึงถูกเรียกว่าประสบความสำเร็จโดยมีเรตติ้งเฉลี่ยที่ 22% ของจำนวนประชากรทั้งหมดในเกาะฮ่องกงของปีพ.ศ. 2519 (1976) คือ 4,518,000 คน

แต่อย่างไรก็ตามละครมังกรหยกชุดนี้ ไม่ดังในจีนแผ่นดินใหญ่และไม่เคยออกอากาศในไต้หวัน

## กิมย้งแก้ไขบทประพันธ์ และความไม่พอใจของกิมย้งกับมังกรหยกเวอร์ชั่นนี้
มังกรหยก 1976 ถือว่าเป็นเวอร์ชันที่ไม่ตรงกับทั้ง บทประพันธ์ดั้งเดิม และ บทประพันธ์ฉบับแก้ไข

ณ. เดือนธันวาคม ค.ศ. 1975 กิมย้งได้เริ่มทยอยตีพิมพ์เนื้อหาเรื่อง มังกรหยก ที่แก้ไขใหม่แล้วลงในหนังสือพิมพ์หมิงเป้า โดยท่านบอกว่ามีการแก้ไขหลายสิบจุด ทั้งตัดทอนบทสนทนาออกจำนวนมาก และยังตัดตัวละคร "**ชิ้นนำคิ้ม**" ออกไปอีกด้วย 
โดยเอาตัวละครตัวนี้ไปรวมเป็นตัวละครเดียวกันกับ "**มกเนี่ยมชื้อ**" โดยท่านกิมย้ง ยึดหลักการที่ว่า 

 "**เนื้อหาในบทประพันธ์ เอาออกดีกว่าเพิ่มเติม**"

แต่ทว่าในขณะนั้น ทางช่อง เจียซื่อ ได้ทำการตกลงซื้อลิขสิทธิ์เรื่อง มังกรหยก ไปก่อนแล้ว และยังยืนกรานด้วยว่าจะสร้างตามบทประพันธ์เก่าที่ท่านกิมย้งยังไม่ได้แก้ไข

ต่อมาเมื่อได้ออกอากาศ สร้างความไม่พอใจให้กับท่าน กิมย้ง ไม่น้อย เนื่องจาก มังกรหยก 1976 ขยายเรื่องราวออกถึง 70 ตอน  

ในปีเดียวกัน ทางช่องทีวีบี ได้สร้างละครจากบทประพันธ์กิมย้งเรื่อง จอมใจจอมยุทธ 1976 หรือ "**ตำนานอักษรกระบี่ 1976**" นำแสดงโดย เจิ้งเส้าชิว กับ วังหมิงฉวน ออกมาแข่งขันแย่งเรตติ้งคนดู ซึ่งงานสร้างนี้ได้สร้างความพึงพอใจแก่ท่านกิมย้ง มากกว่า มังกรหยก 1976 (หลายสิบปีต่อมา ตัวท่านกิมย้งเองยังคงยืนยันคำเดิมว่าเรื่อง จอมใจจอมยุทธ 1976 เป็นหนึ่งในผลงานสร้างที่ท่านดูแล้วพึงพอใจมากที่สุด)

## เนื้อหาที่ไม่ตรงกับทั้ง บทประพันธ์ดั้งเดิม และ บทประพันธ์ฉบับแก้ไข
### ไม่ตรงกับบทประพันธ์ดั้งดิม(ฉบับกืมย้งยังไม่แก้ไข)
#ในงานประลองยุทธหาคู่ของ "**มกเนียมชื้อ**" ในระหว่างฉากเมื่อนางต่อสู้กับ เอี้ยคัง ในเวอร์ชั่นนี้ เขาถอดเข็มขัดนางออก แต่ในบทประพันธ์ต้นฉบับ เอี้ยคัง ถอดรองเท้านางออก และยังมีเรื่องราวอื่น ๆ อีกมากมายที่แตกต่างจากทั้งในบทประพันธ์ฉบับที่กิมย้งยังไม่แก้ไข รวมถึง ฉบับแก้ไขแล้ว
#เวอร์ชันนี้ ภายหลังละครอวสาน ท่านกิมย้งเคยแสดงความไม่พอใจในบางจุดเนื่องจากมีการขยายบทออกไปถึง 70 ตอนโดยมีการเปลี่ยนแปลงเรื่องราวที่อาจจะหลุดจากกรอบความคิดเดิมของท่านไปบ้างพอสมควร (ในปีเดียวกัน ท่านกิมย้ง เอ๋ยปากชมงานสร้างจากบทประพีนธ์ของท่านโดยข่อง ทีวีบี คือ เรื่อง "จอมใจจอมยุทธ 1976 หรือ "ตำนานอักษรกระบี่ 1976" นำแสดงโดย เจิ้งเส้าชิว กับ วังหมิงฉวน ซึ่งงานสร้างนี้ได้สร้างความพึงพอใจแก่ท่านกิมย้ง มากกว่า มังกรหยก 1976)

### เนื้อหาที่ไม่ตรงกับบทประพันธ์ฉบับแก้ไขแล้ว

้รายละเอียดหลายส่วนต่างจากฉบับรวมเล่มที่คนส่วนใหญ่คุ้นเคย ยกตัวอย่างเช่น 
#แม่ของเอี้ยก้วยไม่ใช่มกเนี่ยมชื้อ แต่เป็น "ชิ้นน่ำคิ้ม" 
#วิชา 18 ฝ่ามือพิชิตมังกร อั้งฉิกกงเป็นคนคิดเอง 
#เฮ้งเต็งเอี้ยงเป็นคนคิดวิชาดรรชนีเอกสุริยัน และเรื่องราวอื่น ๆ อีกมาก

## ออกอากาศในบางประเทศ
มังกรหยก 1976 ออกอากาศในบางประเทศ เช่น สิงค์โปร์ มาเลเซีย และไทย ทว่า **ไม่เคยออกอากาศในจีน, ไต้หวัน, อินโดนีเซีย, เวียดนาม, ฟิลิบปินส์และย่านชุมชนชาวจีนตามทวีปยุโรป, อังกฤษ, สหรัฐอเมริกา, แคนาดา และที่อื่น ๆ ** จึงทำให้ มังกรหยก 1976 เวอร์ชันนี้มีขีดจำกัดในความสำเร็จ (ไม่ทั่วโลก)

## อ้างอิง
### การอ้างอิง

### งานอ้างอิง
* เวอร์ชัน องเหม่ยหลิง ประสบความสำเร็จมากกว่า หมีเซียะ 
* "รำลึก: ละครเรื่องมังกรหยกภาค1 เวอร์ชันแรก"
* บทวิจารณ์ อึ้งยุคแต่ละยุค โดย Hket
* "จัดอันดับอึ้งย้ง ที่เล่นดีที่สุด" โดย หนังสือพิมพ์ ยักษ์ใหญ่ Apple Daily ของ ฮ่องกง และ ไต้หวัน

## แหล่งข้อมูลอื่น
"บทความ: องเหม่ยหลิง คือ อึ้งย้งที่ดังที่สุด"

หมีเซียะ กับ อง เหม่ยหลิง ใครคืออึ้งย้งตัวจริง?

หมวดหมู่:ละครโทรทัศน์ฮ่องกง
หมวดหมู่:ละครโทรทัศน์แนวกำลังภายในฮ่องกง
หมวดหมู่:ละครแนวแอ็คชั่น
หมวดหมู่:ละครโทรทัศน์ฮ่องกงในปี พ.ศ. 2519
หมวดหมู่:มังกรหยก